Анатолий Егоров (1948)

*<small>Бу Казанда иҗат итүче [[рәссам]] турында мәкалә, прокурор ярдәмчесе турында *'биредә** укыгыз</small>''

**Анатолий Егоров*', Анатолий Николай улы Егоров (*1948 елның 19 апреле, СССР, РСФСР, ТАССР, Казан*) – рәссам, гобелен остасы, СССР (1991 елдан), Россия һәм Татарстан Рәссамнар берлекләре әгъзасы . Татарстанның [[Татарстанның атказанган сәнгать эшлеклесе|атказанган сәнгать эшлеклесе]] (2008), [[Татарстанның халык рәссамы|халык рәссамы]] (2018), [[Бакый Урманче премиясе|Бакый Урманче]] (2005) һәм [[Тукай премиясе|Тукай]] (2022) премияләре лауреаты.

== Тәрҗемәи хәле ==
1948 елның 19 апрелендә [[Казан]]да туган .. Балачактан сәнгать белән мавыга, Казанның Киров районының 3нче сәнгать мәктәбендә, аннары [[Рөстәм Килдебәков|Рөстәм Әхмәт улы Килдебәков]] кул астында  мәдәният сарае каршындагы халык студиясендә шөгыльләнә . Мәскәү югары сәнгать-сәнәгать училищесының (2009 елдан Тәрҗемә ителмәгән 3 С. Г. Строганов исемендәге Мәскәү сәнгать-сәнәгать академиясе С. Г. Строганов исемендәге Мәскәү сәнгать-сәнәгать академиясе ru Московская художественно-промышленная академия имени С. Г. Строганова) гамәли текстиль факультетын тәмамлаган (1975, остазлары  Дмитрий Капитон улы Тегин һәм Василий Петр улы Комарденков)  .

[[1970-еллар]] ахырында Казанга әйләнеп кайта , бу республика гобелен осталары даирәсе киңәйгән вакыт була, алар арасында [[Мария Килдебекова|Мария Семен кызы  Килдебекова]] һәм башка рәссамнар була . Егоровның беренче эшләре арасында «1919 елда Казанны акгвардиячеләрдән азат итү» (1978) гобелены билгеләп үтелә, анда тәнкыйтьчеләр төсләр гармониясен, рәсем һәм композициянең яхшы эшләнүен билгеләп үтә .  

1989 елда [[Зөя (Яшел Үзән районы) |Зөядә]] йорт сатып ала һәм шәһәрнең сәнгатькәрләр колониясенә кушыла .  Егоровның монументаль текстиль жанрындагы төп әсәрләре арасында «Иске фонтан» (1979-1988), «Зөя шәһәре» (1997-2002), «Казан. Бауман урамы (2003) гобеленнары аерылып тора .  Рәссам буларак та эшли , үз стилен, символизм һәм [[импрессионизм]] төсмерләрен дә алган *романтик реализм* дип атый . Яшь чакта Ван Гог һәм Сезан иҗатының йогынтысы булган, бу бигрәк тә төскә зур игътибар бирүдә , гобеленнар белән мавыгуда сизелә . Бер үк вакытта ул кайбер чиркәүләрне, аерым алганда, Казандагы [[Петр һәм Павел чиркәве (Казан)|Петропавловский собор]], [[Мәскәү кремле]]ндәге Благовещение соборын һәм Иоанн Предтеча храмын бизәүдә катнаша .

Иҗатындагы гаять зур һәм уникаль әсәр дип «Рәссам Николай Фешин  гобелены санала (2005-2017), аның өстендә рәссам 12 ел эшли һәм [[Николай Фешин|Н. И. Фешинның]] вафатына 50 ел тулуга тәмамлый . Йоннан тукылган 2-4 метрлы киндердә Фешин картиналарының иң танылган 7 персонажы — аерым алганда, «Варя Адоратская портреты», «Капустница», «Коену» картиналарының персонажлары тоемлана. Гобелен үзәгендә мольберт янында Фешин үзе сурәтләнгән, аның образы 1923 елда, [[АКШ]]ка киткәнче, Казанда төшереп алынган фотосурәттән карап ясалган. Барлыгы 8 квадрат метр күләмендәге картинаны булдыру өчен рәссам төрле төстәге 16 килограмм гадәти йон кулланган , шул ук вакытта рәссам гобеленны яны белән басып, кулдан ясаган . Гомумән алганда, Егоровның сынлы сәнгать эшләре дә, тукыма эшләре дә әлеге ике сәнгатьнең үзара үрелеп баруы белән характерлана, кабатланмас стиль һәм колористик үзенчәлекләре, аерым алганда, ачык, якты буяулар куллануы белән аерылып тора .

Төбәк, бөтенроссия һәм халыкара күргәзмәләрдә актив катнаша, Казанда шәхси күргәзмәләре узган (1977, 1998, 2003, 2015, 2018, 2021). Иҗат эшләре [[ТР дәүләт сынлы сәнгать музее|Татарстан Республикасы Дәүләт сынлы сәнгать музее]], [[Зөя утрау-шәһәрчеге музей-тыюлыгы|«Зөя утрау-шәһәре» музее]], [[Яшел Үзән сәнгать галереясы]] тупланмаларында, Россия, Бөекбритания, АКШ, Франция һәм башка илләрнең шәхси коллекцияләрендә саклана .

== Бүләкләре, мактаулы исемнәре ==
* 2005 – [[Бакый Урманче премиясе]] ― *«Зөя» гобелены өчен*
* 2008 – [[Татарстанның атказанган сәнгать эшлеклесе]]
* 2018 – [[Татарстанның халык рәссамы]] – *сынлы сәнгатьне үстерүгә зур өлеш керткәне һәм күпьеллык нәтиҗәле иҗади эшчәнлеге өчен*
* 2022 – [[Тукай премиясе]] – *«Казан өстендә ай» гобеленнар циклы өчен''.
 
## Әдәбият

*  Против течения: альбом. М. 2012
*  Историко-культурное и духовное наследие Свияжска: сборник материалов Международной научно-практической конференции (г. Казань, с. Свияжск, 14—15 ноября 2014 г.)
*  Художники Татарии. Л., 1983. 
*  Художники советской Татарии (мастера изобразительного искусства Союза художников ТАССР). К,, ТКИ, 1984.

## Искәрмәләр

## Сылтамалар

* 

## Моны да карагыз

Төркем:Әлифба буенча рәссамнар
Төркем:ССРБ рәссамнары
Төркем:Русия рәссамнары
Төркем:Татарстан рәссамнары
Төркем:XX гасыр рәссамнары
Төркем:XXI гасыр рәссамнары
Төркем:Татарстанның халык рәссамнары
Төркем:Татарстанның атказанган сәнгать эшлеклеләре
Төркем:Бакый Урманче премиясе лауреатлары
Төркем:Тукай премиясе лауреатлары
Төркем:Строганов исемендәге Мәскәү сәнгать-сәнәгать академиясен тәмамлаучылар
Төркем:Гобеленчы-рәссамнар